कर्मचारियों ने नहीं चलने दीं दोनों बसें
आरटीएसचिव कार्यालय की ओर से दो निजी बसों का परमिट रिन्यू करने के मामले को लेकर बवाल हो गया। रोडवेज कर्मचारियों में रोष पनप गया। गुस्साए कर्मचारियों ने रोडवेज कर्मशाला में आरटीए विभाग के खिलाफ नारेबाजी करते हुए प्रदर्शन करना शुरू कर दिया। इतना ही नहीं जिन दो निजी बसों का परमिट रिन्यू किया गया था उन बसों को चलने भी नहीं दिया गया।
प्रदर्शनकारी रोडवेज कर्मचारियों ने जीएम रोडवेज को ज्ञापन सौंपकर परमिट रिन्यू करने के मामले की जांच कराने की मांग की। जीएम ने पॉलिसी के मुताबिक दूसरे रूट पर परमिट जारी करना गलत बताया और यूनियन पदाधिकारियों को उचित जांच करवाने का भरोसा दिलाया। रोडवेज डिपो परिसर में मंगलवार को आरटीए विभाग के खिलाफ रोष जता रहे यूनियन पदाधिकारी आत्माराम सहारण, रामकुमार चूरनिया, लक्ष्मण दास, सुरजीत अरोड़ा, भीम सिंह चक्कां रामानंद ने आरोप लगाया कि आरटीए कार्यालय ने बीती 25 फरवरी को सिरसा से फतेहाबाद रूट पर दो निजी बसों के परमिटों का गलत तरीके से रिन्यू किया है। जबकि इन दोनों निजी परिवहन समितियों के परमिट काफी समय से रिन्यू होने से इन दोनों बसों का संचालन बंद है। उक्त समितियों के मूल परमिटों में 24 किलोमीटर से अधिक की बढ़ोतरी की गई है जो नियमानुसार सही नहीं है। वहीं दोनों निजी बसों का सिरसा से फतेहाबाद रूट पर संचालन रोडवेज यूनियन पदाधिकारियों ने नहीं होने दिया है। रोडवेज तालमेल कमेटी की ओर से जीएम को ज्ञापन सौंपकर रिन्यू हुए परमिटों की जांच करवाकर उन्हें रद्द करने की मांग की गई है।
आरटीए सचिव कार्यालय को जांच के लिए पत्र भेजा गया है
निजीपरिवहन समितियों के परमिट गलत तरीके से रिन्यू किए जा रहे हैं। इसकी जांच के लिए आरटीए सचिव कार्यालय को पत्र भेज दिया है। परिवहन परमिट पॉलिसी के नियम मुताबिक दोनों निजी बसों के परमिटों की जांच करवाई जाएगी। रामकुमारभुक्कल, जीएम, रोडवेज, सिरसा
विभागीय पॉलिसी के तहत ही बसों के परमिटों का किया रिन्यू
निजीसहकारी परिवहन समितियों का विभागीय पॉलिसी के तहत परमिट रिन्यू किया गया है। दोनों समितियों के पास वर्ष 1993 की पॉलिसी का परमिट था जिसमें कोई बदलाव करके सिर्फ रिन्यू किया गया है और यह परिवहन नियमों के नियमानुसार सही है। राजकुमारराणा, सहायक आरटीए सचिव, सिरसा
सिरसा। बस स्टैंड पर अपनी मांग को लेकर प्रदर्शन करते रोडवेज कर्मचारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva